ROMÂNIA 

JUDEŢUL PRAHOVA 

ORAŞ BOLDEŞTI-SCĂENI

CONSILIUL LOCAL

HOTĂRÂRE

· privind darea în folosință gratuită,  a unei suprafețe de 1m2 pe str. Industriei

           Având în vedere:


- referatul înregistrat sub nr.3789/17.02.2021 prin care primarul oraşului Boldeşti-Scăeni propune darea în folosință gratuită, pe o perioadă de 10 ani, a unei suprafețe de teren de 1m2 pe str. Industriei;


- raportul de specialitate al compartimentului de resort, înregistrat sub nr.3790/17.02.2021;

           - adresa SC ENGIE România S.A. nr. 1/04.01.2021 înregistrată la Primăria orașului Boldești-Scăeni sub nr. 807/13.01.2021;

          - Extrasul de Carte funciară emis la data  16.02.2021 nr. 21182;


- dispoziţiile art. 138 alin. (2) lit. „d” din Legea energiei electrice și a gazelor naturale nr.123/2012 actualizată la zi


- dispoziţiile art. 15 lit. „a” din Legea 50/1991 privind autorizarea executării lucrărilor de construcții, republicată și actualizată la zi


- avizul secretarului general, înregistrat sub nr.3792/17.02.2021


- avizele comisiilor de specialitate ale consiliului local;

În temeiul prevederilor art. 129 alin. (2), lit. „c”şi alin. (6), lit. „a”, 139 alin. (3) lit. „g” şi ale art. 196 alin. (1) lit. „a”  din O.U.G. nr. 57/2019 privind Codul administrativ,

Consiliul Local al oraşului Boldeşti-Scăeni adoptă prezenta hotărâre:

Art.1. (1) Se  aprobă darea în folosinţă gratuită către  SC ENGIE România S.A. a terenului în suprafaţă de 1m2, situat pe strada Industriei, făcând parte din numărul cadastral 23869, identificat conform datelor prevăzute  în anexa nr. 1 şi configurat conform planşei anexate.

Art.2.  Darea în folosință gratuită se face  pe o perioadă de 10 ani în scopul implementării unei instalaţii de protecţie anticorozivă activă – SPC. 

Art.3. Darea în folosinţă gratuită se face în condiţiile minime prevăzute în anexa nr.2.

Art.4. Se împuterniceşte primarul orașului Boldești-Scăeni să semneze contractul de comodat în condiţiile prezentei hotărâri.

Art.5. Anexele nr. 1-2 şi planşa cu configuraţia terenului fac parte integrantă din prezenta hotărâre. 

Art.6. Hotărârea va fi comunicată Serviciului Patrimoniu Local, Serviciului buget finanţe contabiliate, Serviciului urbanism, amenajarea teritoriului şi  către SC ENGIE România S.A.
               PREŞEDINTE DE ŞEDINŢĂ, 

        TĂNĂSESCU STELIAN HORAŢIU                    CONTRASEMNEAZĂ

                                                                                        SECRETAR GENERAL,

                                                                                      TUDOR FLORINA NELI

Boldeşti-Scăeni,  23.02.2021

Nr.  27
R O M Â N I A

           JUDEŢUL  PRAHOVA

           ORAŞUL BOLDEŞTI -SCĂENI        

           CONSILIUL  LOCAL

NR. 3972/17.02.2021

A  V  I  Z

===========

- asupra proiectului de hotărâre privind darea în folosință gratuită, pe o perioadă de 10 ani, a unei suprafețe de 1m2 pe str. Industriei
Subsemnata Tudor Florina Neli, secretar general al oraşului Boldeşti-Scăeni, analizând proiectul de hotărâre privind privind darea în folosință gratuită, pe o perioadă de 10 ani, a unei suprafețe de 1m2 pe str. Industriei, am constatat că acesta a fost întocmit în conformitate cu dispoziţiile art. 138 alin. (2) lit. d) din Legea energiei electrice și a gazelor naturale nr.123/2012, actualizată la zi și  dispoziţiile art. 15 lit. a) din Legea 50/1991 privind autorizarea executării lucrărilor de construcții, republicată și actualizată la zi.
Faţă de cele de mai sus şi în conformitate cu prevederile art. 243, alin (1)  lit.”a” din OUG nr. 57/2019 privind Codul administrativ, avizez favorabil acest proiect.
  SECRETAR    GENERAL,

TUDOR FLORINA NELI

                                                                                 Nr. 3789/17.02.2021
REFERAT


Subsemnatul Bucuroiu Constantin, primar al oraşului Boldeşti-Scăeni, supun spre analiza şi aprobarea Consiliului Local “Proiectul de hotărâre privind darea în folosință gratuită, pe o perioadă de 10 ani, a unei suprafețe de 1m2 pe str. Industrieiˮ

        În baza O.U.G. nr. 57/2019  privind  Codul  administrativ, a Legii nr. 123/10.07.2012 a energiei electrice și a gazelor naturale și a Legii 50/1991 privind autorizarea executării lucrărilor de construcții, republicată, vă prezint următoarele:

Prin adresa nr. 01/04.01.2021, înregistrată la Primăria orașului sub nr. 807/13.01.2021, ENGIE România S.A. solicită darea în folosință a unei suprafețe de 1m2, pentru construirea unei stații de protecție catodică cu injecție de curent necesară protejării anticorozive a rețelei de distribuție gaze naturale;

Terenul este situat pe spațiul verde al străzii Industriei, în afara zonei de protecție față de drum și la o distanță de aprox. 20 m de intersecția cu șos. Ploiești-Văleni.

Terenul face parte din strada Industriei ce are numărul cadastral 23869.

Față de cele mai sus propun următoarele:

- Aprobarea dării în folosinţă gratuită către  S.C. ENGIE România S.A. a terenului în suprafaţă de 1 mp, situat pe strada Industriei, identificat conform datelor prevăzute  în anexa nr. 1 şi configurat conform planşei anexate Hotărârea  Consiliului Local .
- Darea în folosință gratuită să se facă  pe o perioadă de 10 ani în scopul implementării unei instalaţii de protecţie anticorozivă activă – SPC. 

- Darea în folosinţă gratuită se face în condiţiile minime prevăzute în anexa nr.2.

- Împuternicirea primarului pentru semnarea contractului de comodat. 
În speranţa aprobării, vă mulţumesc anticipat !

                                              PRIMAR,

BUCUROIU CONSTANTIN

Consiliului Local al Oraşului Boldeşti-Scăeni

Nr.3790/17.02.2021
RAPORT   DE   SPECIALITATE
Subsemnatul Gică Daniel Dumitrache, arhitect şef din cadrul Primăriei oraşului, analizând Proiectul de hotărâre privind darea în folosință gratuită, pe o perioadă de 10ani, a unei suprafețe de teren de 1 m2  pe str. Industriei, am constatat următoarele:

-  prin adresa nr. 01/04.01.2021, înregistrată la Primăria orașului sub nr. 807/13.01.2021, ENGIE România S.A. solicită darea în folosință a unei suprafețe de 1m2 , pentru construirea unei stații de protecție catodică cu injecție de curent necesară protejării anticorozive a rețelei de distribuție gaze naturale;
- pentru obiectivul investiției s-a eliberat Certificatul de Urbanism nr. 227/11.12.2020 cu scopul ,,Instalației de protecție catodică cu injecție de curent SPC strada Industriei ˮ;
- terenul este situat pe spațiul verde, în afara zonei de protecție față de drum și la o distanță de aprox. 20 m de intersecția cu șos. Ploiești-Văleni, conform Planșei anexate.

- potrivit art. 138 alin. (2) lit. d) din Legea energiei electrice și a gazelor naturale nr.123/2012 actualizată la zi operatorul de distribuţie a gazelor naturale are dreptul să folosească, cu titlu gratuit, terenurile proprietate publică locală ocupate de obiectivele sistemului de distribuţie, precum şi pentru realizarea lucrărilor de execuţie, operare, întreţinere şi reparaţii, în condiţiile legii;
Faţă de cele mai sus menţionate, consider că iniţierea acestui Proiect de hotărâre este necesară şi oportună.

INTOCMIT,

Gică Daniel Dumitrache
